CELEX: 32020D0710
Language: lt
Date: 1590364800000
Title: Tarybos sprendimas (ES) 2020/710 2020 m. gegužės 25 d. kuriuo iš dalies keičiamos Sprendimo 1999/70/EB dėl nacionalinių centrinių bankų išorės auditorių nuostatos dėl Latvijas Banka išorės auditoriaus

28.5.2020   
               
               
                  LT
               
               
                  Europos Sąjungos oficialusis leidinys
               
               
                  L 166/3
               
            
         TARYBOS SPRENDIMAS (ES) 2020/710
         2020 m. gegužės 25 d.
         kuriuo iš dalies keičiamos Sprendimo 1999/70/EB dėl nacionalinių centrinių bankų išorės auditorių nuostatos dėl Latvijas Banka išorės auditoriaus
         EUROPOS SĄJUNGOS TARYBA,
         atsižvelgdama į Protokolą Nr. 4 dėl Europos centrinių bankų sistemos ir Europos Centrinio Banko statuto, pridėtą prie Europos Sąjungos sutarties ir Sutarties dėl Europos Sąjungos veikimo, ypač į jo 27 straipsnio 1 dalį,
         atsižvelgdama į 2020 m. kovo 19 d. Europos Centrinio Banko rekomendaciją, skirtą Europos Sąjungos Tarybai, dėl Latvijas Banka išorės auditoriaus (ECB/2020/14) (1),
         kadangi:
         
                     (1)
                  
                  
                     Europos Centrinio Banko (ECB) ir valstybių narių, kurių valiuta yra euro, nacionalinių centrinių bankų sąskaitų auditą atlieka nepriklausomi išorės auditoriai, kuriuos rekomenduoja ECB valdančioji taryba ir tvirtina Europos Sąjungos Taryba;
                  
               
                     (2)
                  
                  
                     
                        Latvijas Banka išorės auditoriaus įgaliojimai baigėsi po 2019 finansinių metų audito. Todėl būtina paskirti išorės auditorių nuo 2020 finansinių metų;
                  
               
                     (3)
                  
                  
                     
                        Latvijas Banka išorės auditoriumi 2020–2024 finansiniams metams pasirinko SIA „Ernst & Young Baltic“;
                  
               
                     (4)
                  
                  
                     ECB valdančioji taryba rekomendavo skirti SIA „Ernst & Young Baltic“Latvijas Banka išorės auditoriumi 2020–2024 finansiniams metams;
                  
               
                     (5)
                  
                  
                     atsižvelgiant į ECB valdančiosios tarybos rekomendaciją, reikėtų atitinkamai iš dalies pakeisti Tarybos sprendimą 1999/70/EB (2),
                  
               PRIĖMĖ ŠĮ SPRENDIMĄ:
         
            1 straipsnis
            Sprendimo 1999/70/EB 1 straipsnio 18 dalis pakeičiama taip:
            
               
                  „18.   SIA „Ernst & Young Baltic“ patvirtinama Latvijas Banka išorės auditoriumi 2020–2024 finansiniams metams.“
               
            
         
         
            2 straipsnis
            Šis sprendimas įsigalioja pranešimo apie jį dieną.
         
         
            3 straipsnis
            Šis sprendimas skirtas Europos Centriniam Bankui.
         
         
            Priimta Briuselyje 2020 m. gegužės 25 d.
            
               
                  Tarybos vardu
               
               
                  Pirmininkas
               
               G. GRLIĆ RADMAN
            
         
         
            (1)  OL C 98, 2020 3 25, p. 1.
         
            (2)  1999 m. sausio 25 d. Tarybos sprendimas 1999/70/EB dėl nacionalinių centrinių bankų išorės auditorių (OL L 22, 1999 1 29, p. 69).